38 ÉTUDES 
sont grevei et nous aussi. Et si avons nous no gent daleis le roy ‘, qui, pour ce paiement 
avoir, ont là-endroit awardé longhement et awardent encore. Si nous samble boin ke li 
euens de Savoie et mesire Othes de Gransson sentent par vous ke nous sommes en anui 
eten damage, pour défaute de ce paiement, lequel se no eussièmes à tans eut, vous fussiés 
plus largement pourveut. Item, chier fil, de che ke vous n’avés mie baillié au pape nos 
lettres ke vous emportastes, et ke vous iestes bien souvenant des paroles, ke nous vous 
desimes au partir de nous, sour le matère dont ches lettres parlent, bien nous plest, et 
n'avons mie encore no propos cangié de che ke nous vous en desimes. Voirement, se li 
pape vous requiert de demorer et mettre les besoignes sur lui, couvertement et sagement 
li respondés, el vous en passeis sans lui mouvoir. S'ensi ne fust ke li rois de Franche del 
autre part ne se mesist sour lui, adonc ne le poriés-vous mie refuser; mais avant 
ke vous le fesissiés, nous vorrièmes ke vous sentissiés de lui, par raisons et priieres induc- 
tives, ke il nous sauveroit no yretage ke li rois a entrepris, et ke nous ne fussièmes par lui 
fourmenei, ensi ke nous avons estei dusques à hore. Item, chier fil, des avenues de nos 
parties vous faisons-nous savoir ke li rois Ayous * d'Allemagne jadis, le second jour de 
julé, entre Mayenche et Oppenem, fu desconfis et ochis en bataille dou duch Aubert d’Os- 
teriche, et se gent aussi. Et dient li pluseur ke lidis dus a grant faveur des éliseurs, et 
tient-on kil doie iestre rois d'Allemagne, et Kil aproche vers Ais, et trait les gens dou 
pays à sen accord, et commenche à faire allianches. Et pour che nous avoms jà envoié 
vers lui pour traiter et ordener avoech lui amistei, selonc che ke boin samblera pour no 
pourfit au signeur de Faukemont, ki de par nous i est aleis, selonc les avenues des be- 
soignes ki sont ou tans de hore, et fumes fondei en partie sour le teneur d’une lettre le 
signeur de Kuk, dont nous vous envoions chi-dedens le transerit 5, et d’une autre lettre 
ke nos niés, li dus de Brebant, nous en envoia, liquels a envoié audit duch pour faire 
alliance et amistié; et avons-nous et nosdis niés de Brebant sour cheste matère envoié au 
roy d'Engleterre. Nonpourtant si n’avons-nous encore autre certain entendut se il veura au 
royaume d'Allemagne; car jasoit che chose K'il ait, si comme on dist, les esliseurs de sen 
acord, sans le duch de Bauwière et l'archevesque de Trièves, si sanle-il à aucuns ki 
sont nient de raison, se li pape se voet meller de ceste besoigne, K'il pora faire roy, 
ensi comme à se volontei; car li archevesque de Couloigne et de Mayenche s'accorderont 
plainement là où il vorra, che tiènent aucune gent. Et li cuens de Savoie, ki en court est 
présent, si comme nous entendons, est moult bien dou pape, et li sien ont en aucun 
tans le pape moult honnourei et avanchié, quant il fu en meneur estat : dont il sanle ke 
par ceste voie ki bien poroit avoir bonne fin, li pape doie et puist les gens dou roy de 
Franche amener à raison. De che volons-nous ke vous soyés avisei, pour plus discrète- 
ment aler avant en vos besoignes. Ches lettres monstrés à Jehan de Menin et à vostre 
1 Près du roi. 
2? Adolphe de Nassau, tué le 2 juillet 1298, à la bataille de Gœlheim. 
5 Jans cette lettre, Jean de Cuyck engageait le comte de Flandre à envoyer le sire de Fauque- 
mont comme ambassadeur près d'Albert d'Autriche, pour lui demander son amitié. 
